গোলাপ গ্রামে যাওয়ার রাস্তাও অনেক সহজ। ঢাকার মিরপুর-১ থেকে চলে যাবেন দিয়াবারি ট্রলার ঘাটে। সেখান থেকে ট্রলারে চেপে চলে যাবেন সাদুল্লাপুর। সাদুল্লাপুর নেমে রিক্সা বা অটো তে যাবেন গোলাপ গ্রাম। মূলত সাদুল্লাপুর নামলেই আপনার সামনে পড়বে গোলাপের বাগান। একটু বড় বাগান দেখতে হলে ভিতরে যেতে হবে। আপনি চাইলে গোলাপ গ্রামে উত্তরা দিয়েও যেতে পারবেন। আব্দুল্লাহপুর থেকে কিছু লেগুনা পাওয়া যায়। ওগুলোতে চেপে যাবেন বিরুলিয়া ব্রীজ। বিরুলিয়া ব্রীজ থেকে গোলাপ গ্রামে সরাসরি অটো রিক্সা চলাচল করে। ভাড়াও অনেক কম। আমরা রিজার্ভ করে গিয়েছিলাম। ১৫০ টাকা নিয়েছিল।